Diari Oficial de la Generalitat Valenciana


Sumari del DOGV 7513, del 27-04-2015 (2015/3615)

RESOLUCIÓ de 10 d'abril de 2015, de la Direcció General d'Innovació, Ordenació i Política Lingüística, per la qual es publica el llistat definitiu de centres educatius que en el curs 2015-16 podran rebre un auxiliar de conversa en llengua estrangera.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7513

Data del DOGV
:   27-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3615


Data del document
:   10-04-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 10 d'abril de 2015, de la Direcció General d'Innovació, Ordenació i Política Lingüística, per la qual es publica el llistat definitiu de centres educatius que en el curs 2015-16 podran rebre un auxiliar de conversa en llengua estrangera. [2015/3615]  
D'acord amb la Resolució de 15 de gener de 2015, de la Direcció General d'Innovació, Ordenació i Política Lingüística, per la qual es convoca el procediment de sol·licitud de participació en el procés de selecció dels centres públics i privats concertats que seran proposats al Ministeri d'Educació, Cultura i Esport per a l'assignació d'auxiliars de conversa en llengües estrangeres, per al curs 2015-2016, i en virtut del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, esta Direcció General d'Innovació, Ordenació i Política Lingüística, resol:  
  
Primer. Centres seleccionats  
Dictar la resolució definitiva de centres sol·licitants, ordenats segons la puntuació obtinguda, proposats al Ministeri d'Educació, Cultura i Esport per a l'assignació d'auxiliars de conversa en llengües estrangeres, per al curs 2015-2016, tal com establix l'article 9 de l'esmentada resolució (annex I).  
El nombre de centres seleccionats està determinat en funció de la quota d'auxiliars de conversa assignada pel Ministeri d'Educació, Cultura i Esport a la Comunitat Valenciana. Així mateix, la dotació d'auxiliars als centres proposats estarà condicionada a l'existència de candidats disponibles, per la qual cosa el fet de figurar en el llistat de centres seleccionats no garantix l'assignació final d'un auxiliar.  
  
  
Segon. Llista d'espera  
Constituir la llista d'espera ordenada per llengua i per puntuació amb els centres no proposats per a l'adjudicació d'auxiliars, per tal de suplir la possible eventualitat davant d'una renúncia per part dels centres seleccionats (annex II).  
  
Tercer. Exclusió  
Desestimar les sol·licituds dels centres que s'especifiquen en l'annex III de la present resolució amb indicació de les causes.  
  
València, 10 d'abril de 2015.- La directora general d'Innovació, Ordenació i Política Lingüística: Beatriz Gascó Enríquez.